Churchill Falls

Churchill Falls er et vannfall med vannkraftverk fra 1971 i elven Churchill i provinsen Newfoundland og Labrador, Canada. Verket ligger nordøst på Labrador-halvøya, ikke langt fra utløpet i Atlanterhavet. Området og vannfallet ble oppdaget av ansatte i Hudson's Bay Company så sent som i 1839. Vannfallet er 75 meter høyt, men totalt fall over et litt lengre strekk er 316 meter. 

Tanken om å demme opp vannmengdene her stammer fra 1942, men først med tilgjengelighet av teknologi for å frakte strøm over store avstander, ble det innledet arbeider med oppdemming i 1967. Et antall demninger og underjordiske vannledninger demmer opp Smallwood-reservoaret på hele  – verdens nest største kunstige reservoar og provinsens største innsjø. Vannmengder fra det tidligere Twin Falls-anlegget er siden 1974 ledet over til Churchill Falls-anlegget via Smallwood-reservoaret.

Siden 1970 har vann blitt ledet til underjordiske tunneler som gir vannkraft til Churchill Falls hydroelectric power station. Installert effekt er , og dette kan utvides til . Det er 11 turbiner som produserer opptil  årlig. Kraftstasjonen ligger under fjell, og er den nest største i Nord-Amerika etter installert produksjonskapasitet. Det er også verdens nest største underjordiske kraftstasjon, etter Robert-Bourassa vannkraftverk.

Eksterne lenker
 Churchill Falls  – webside med informasjon om anlegget.

Kategori:Vannkraftverk i Canada
Kategori:Hudson's Bay Company
Kategori:Kraftverk i Newfoundland og Labrador